《奉使鼓吹曲四首 其一 关塞曲》
明代·黄佐

关塞长，关塞长，引弓鸣镝秋草黄。临交河，望金微，风吹沙作浮黄飞。

诏期门，驰羽书，韦韝索辫辞穹庐。惟职方，贯利同，輶轩駊騀川原中。

抚长剑，行路难，有何者鸟菀于弁。搏雕虎，接飞猱，登顿濡迹安足劳。

徵九赋，赉三军，䯀骢父马徕如黄。建华眊，遏奔鲸，奏铙旋镯邦国宁。

作者简介：（1490—1566）明广东香山人，字才伯，号泰泉。正德十六年进士，选庶吉士，授编修。出为江西提学佥事，旋改督广西学校。弃官归养，久之起右春坊右谕德，擢侍读学士，掌南京翰林院事。与大学士夏言论河套事不合，寻罢归，日与诸生论道。学从程、朱为宗，学者称泰泉先生。所著《乐典》，自谓泄造化之秘。卒，赠礼部右侍郎，谥文裕。